*Likumprojekts*

**Grozījumi likumā “Par zemes dzīlēm”**

Izdarīt likumā “Par zemes dzīlēm” (Latvijas Vēstnesis, 1996, 87. nr., 1999., 52./53. nr., 2000, 321./322. nr., 2004, 208. nr., 2006, 166. nr., 2009, 97., 2010, 106. nr., 2010, 178. nr., 2010, 205. nr., 2013, 106. nr.) šādus grozījumus:

1. 1.pantā:

papildināt pantu ar 11.punktu šādā redakcijā:

“11) **zemes virskārta** – zemes garozas augšējais slānis no zemes virsmas līdz 20 metru dziļumam;”;

papildināt pantu ar 121.punktu šādā redakcijā:

“121) **valsts atbalstīta ģeoloģiskā izpēte** – Ministru kabineta noteiktā licences laukumā atbalstīta ģeoloģiskā izpēte;”;

papildināt pantu ar 161.punktu šādā redakcijā:

“161) **šahtu metode** – derīgo izrakteņu ieguve, izmantojot ar zemes īpašnieka piekrišanu izbūvētu šahtu, kas neskar citu nekustamo īpašumu zemes virskārtu (izņemot gadījumus, ja licenciāts ir saņēmis attiecīgā nekustamā īpašuma īpašnieka rakstveida atļauju izbūvēt šahtu citādi) un ir izbūvēta atbilstoši spēkā esošajiem būvnormatīviem,;”;

izteikt 17.punktu šādā redakcijā:

“17) **valsts nozīmes derīgie izrakteņi** — ogļūdeņraži [neapstrādāta nafta (jēlnafta), dabas gāze], pazemes ūdeņi (saldūdeņi, minerālūdeņi, termālie ūdeņi un rūpniecībā izmantojamie ūdeņi) un kristāliskā pamatklintāja ieži;”;

izteikt 19.punktu šādā redakcijā:

“19) **valsts nozīmes zemes dzīļu nogabals** — Ministru kabineta noteikti zemes garozas iecirkņi Latvijas teritorijā vai ekskluzīvajā ekonomiskajā zonā, kuros zemes dzīļu uzbūvei vai īpašībām ir vai var būt sevišķi svarīga nozīme valsts ekonomikas, aizsardzības un citās jomās;”.

2. 3.pantā:

izteikt panta nosaukumu šādā redakcijā:

“**3.pants. Īpašuma tiesības un to aprobežojumi**”;

papildināt pantu ar trešo, ceturto un piekto daļu šādā redakcijā:

“(3) Ja nepieciešams veikt valsts atbalstītu ģeoloģisko izpēti, izmantot zemes dzīļu derīgās īpašības vai iegūt derīgos izrakteņus, valsts nozīmes zemes dzīļu nogabalos var noteikt zemes dzīļu īpašuma tiesību aprobežojumus.

(4) Par katru šā panta trešajā daļā minēto zemes dzīļu īpašuma tiesību aprobežojumu un zemes dzīļu vai to īpašību izmantošanas gadījumu Ministru kabinets lemj atsevišķi.

(5) Zemes īpašnieks nedrīkst aizliegt zemes dzīļu monitoringa sistēmas ierīkošanu un izmantošanu. Monitoringa sistēmas darbības kārtību nosaka Ministru kabinets.”.

3. Papildināt 4.pantu ar 4.1 daļu šādā redakcijā:

“(41) Valsts vides dienests izsniedz zemes dzīļu izmantošanas licences derīgo izrakteņu meklēšanai, izpētei un ieguvei kristāliskā pamatklintāja līmenī.”

4. 8.pantā:

papildināt pirmo daļu ar 6.punktu šādā redakcijā:

“6) atiecībā uz valsts nozīmes derīgo izrakteņu meklēšanu, izpēti un ieguvi, izmantojot šahtu metodi, Ministru kabineta noteiktajos licenču laukumos — persona, kurai izsniegta zemes dzīļu izmantošanas licence.”;

papildināt pantu ar 11.daļu šādā redakcijā:

“(11) Līgums ar zemes īpašnieku zemes dzīļu izmantošanai nav nepieciešams šā likuma 10.panta trešajā daļā un 12.1 pantā minētajos gadījumus, kā arī gadījumā, ja tiek veikta derīgo izrakteņu meklēšana, nenodarot kaitējumu attiecīgās personas īpašumam.”;

papildināt otro daļu ar 3.1 punktu šādā redakcijā:

“31) zemes dzīļu izmantošanas nosacījumus attiecībā uz derīgo izrakteņu meklēšanu un izpēti, kā arī ieguvi, izmantojot šahtu metodi;”.

5. Papildināt 9.pantu ar 7.punktu šādā redakcijā:

“7) derīgo izrakteņu meklēšanai, izpētei un ieguvei, izmantojot šahtu metodi – uz laiku līdz 10 gadiem.”.

6. 10.pantā:

izteikt trešās daļas pirmo teikumu šādā redakcijā:

“Valsts nozīmes zemes dzīļu nogabalu izmantošanai zemes dzīļu izmantošanas licences izsniedz konkursa kārtībā, izņemot šā panta 3.1 daļā minētajos gadījumos.”;

papildināt pantu ar 31.daļu šādā redakcijā:

“(31) Zemes dzīļu izmantošanas licenci var izsniegt vienlaikus derīgo izrakteņu meklēšanai, izpētei un ieguvei, izmantojot šahtu metodi. Ja licence konkursa kārtībā izsniegta tikai zemes dzīļu izpētei, derīgo izrakteņu meklēšanai vai izpētei, konkursu licences saņemšanai derīgo izrakteņu ieguvei nerīko, bet licenciātam ir priekšroka saņemt licenci attiecīgi derīgo izrakteņu izpētei vai derīgo izrakteņu ieguvei.”;

izteikt sestās daļas pēdējo teikumu šādā redakcijā:

“Šā likuma 4.panta 3.1 daļā un ceturtajā daļā minētās meklēšanas, izpētes un ieguves licences var atsavināt saskaņā ar šā panta trīspadsmito daļu.”;

izslēgt astoto daļu;

izteikt trīspadsmitās daļas pirmo, otro un trešo teikumu šādā redakcijā:

“Šā likuma 4.panta 3.1 daļā un ceturtajā daļā minētās meklēšanas, izpētes un ieguves licences var atsavināt. Jaunajam licences ieguvējam ir jāatbilst Ministru kabineta noteiktajām prasībām un jāuzņemas visas licencē noteiktās saistības. Licences izdevējs jaunajam licences ieguvējam izsniedz licenci ar tiem pašiem nosacījumiem, nemainot iepriekš izsniegtās licences termiņu.”.

7. Izteikt 121.pantu šādā redakcijā:

“**12.1 pants. Zemes dzīļu īpašuma tiesību aprobežojums valsts nozīmes zemes dzīļu nogabalos**

(1) Zemes dzīļu īpašuma tiesību aprobežojumu var noteikt valsts nozīmes zemes dzīļu nogabalos, nosakot konkrētu ekskluzīvu licences laukumu šī nogabala ietvaros, ja nepieciešams izmantot zemes dzīļu derīgās īpašības, iegūt pazemes ūdeņus, veikt ģeoloģisko izpēti vai iegūt derīgos izrakteņus.

(2) Kārtību, kādā zemes īpašniekam aprēķināma un izmaksājama atlīdzība par zemes dzīļu īpašuma tiesību aprobežojumu, kas noteikts saskaņā ar šā panta sesto, septīto un devīto daļu, nosaka Ministru kabinets.

(3) Par zemes dzīļu izpētes darbu veikšanas laiku un vietu, ja tādēļ nepieciešams atrasties nekustamajā īpašumā, zemes dzīļu izmantotājs attiecīgo zemes īpašnieku informē rakstveidā vismaz vienu mēnesi pirms darbu uzsākšanas.

(4) Ja licences laukumā nepieciešams veikt izpētes darbus zemes virskārtā vai derīgo izrakteņu ieguvi, neskarot zemes virskārtu, licenciāts par to rakstveidā informē licences izdevēju un attiecīgo nekustamo īpašumu īpašniekus.

(5) Valsts nozīmes zemes dzīļu nogabalā zemes īpašnieks nedrīkst aizliegt valsts atbalstītu ģeoloģisko izpēti (tai skaitā derīgo izrakteņu meklēšanu un ģeoloģisko kartēšanu). Ja zemes īpašnieks nepiekrīt ģeoloģiskās izpētes darbu veikšanai, bet konkrētā zemes platība ir nozīmīga izpētes veikšanai, darbi tiek veikti bez īpašnieka piekrišanas, izmaksājot šī panta septītajā daļā minēto atlīdzību par izpētes darbu gaitā nodarītajiem zaudējumiem zemes virskārtai un nomas maksu.

(6) Zemes īpašnieka, izņemot to, kas minēts šā likuma 3.panta otrajā daļā, piekrišana, kas noformēta rakstveidā, ir nepieciešama jebkurā no šādiem gadījumiem, par kuriem paredzēta atlīdzība:

1) zemes dzīļu izmantošana skar ēkas;

2) tiek ierīkoti jauni urbumi, kas netiek likvidēti 60 dienu laikā;

3) zemes virskārta tiek izmantota ilgāk par 30 dienām licences darbības laikā;

4) derīgo izrakteņu izpētes laikā tiek aizņemti vairāk nekā 0,05 hektāri vai 10 procenti no attiecīgās zemes vienības;

5) derīgo izrakteņu ieguves laikā tiek skarta zemes virskārta.

(7) Par īpašuma tiesību aprobežojumu, kas saistīts ar zemes dzīļu izpētes darbu veikšanu zemes virskārtā, zemes īpašniekam maksā nomas maksu, kas noteikta normatīvajos aktos, un atlīdzina nodarītos zaudējumus.

(8) Ja tiek uzsākta derīgo izrakteņu ieguve, kas neskar attiecīgajam zemes īpašniekam piederošās zemes virskārtu, zemes dzīļu izmantotājs informē īpašnieku par šādu darbu veikšanu un tiesībām saņemt atlīdzību par derīgajiem izrakteņiem.

(9) Atlīdzības par derīgajiem izrakteņiem apmērs ir piesaistīts iegūto derīgo izrakteņu apjomam. Atlīdzību maksā komersants, kurš iegūst derīgos izrakteņus.

(10) Pēc ģeoloģiskās izpētes pabeigšanas izpētes veicējs normatīvajos aktos noteiktajā kārtībā informē zemes īpašnieku par izpētes rezultātiem.”.

8. 16.pantā:

izteikt trešās daļas 2.punktu šādā redakcijā:

“2) triju gadu laikā no attiecīgās licences vai atļaujas spēkā stāšanās dienas nav uzsācis derīgo izrakteņu ieguvi (izņemot ogļūdeņražu ieguvi un kristāliskā pamatklintāja iežu ieguvi);”;

papildināt trešo daļu ar 21.punktu šādā redakcijā:

“21) nemaksā zemes īpašniekam normatīvajos aktos paredzēto atlīdzību vai nemaksā valstij normatīvajos aktos paredzētos obligātos maksājumus;”.

9. Papildināt 23.panta piekto daļu ar 3.punktu šādā redakcijā:

“3) derīgo izrakteņu ieguvē no kristāliskā pamatklintāja, izmantojot šahtu metodi, – visu attiecīgās zemes dzīļu izmantošanas licences spēkā esamības laiku.”;

10. Papildināt pārejas noteikumus ar 23.punktu šādā redakcijā:

“23. Ministru kabinets līdz 2018. gada 30. decembrim izdod šā likuma 3.panta ceturtajā un piektajā daļa, 8.panta sestajā daļā un 12.1 panta otrajā, septītajā un devītajā daļā minētos Ministru kabineta noteikumus.

Ministru prezidents M. Kučinskis

Vides aizsardzības un reģionālās attīstības ministrs K. Gerhards